Publication: Magyar Közlöny
Issue: MK-2011-8 (Year: 2011, Number: 8)
Era: contemporary
Section: 1. A közoktatásról szóló, többször módosított 1993. évi LXXIX. törvény (a továbbiakban: közoktatásról szóló törvény)
Paragraph Index: 1119

3. évfolyam Ajánlott tananyag Az öt népzenei dialektus (Dunántúl, Észak, Alföld, Erdély, Moldva) kistájaiból a zenekar korosztályától, hangszerösszetételétõl, létszámától függõen választott népzenei anyag, mely tartalmazzon parlando rubato elõadásmódú népdalokat és különbözõ karakterû, lüktetésû, ritmikájú, tempójú táncdallamokat. Követelmények A tanuló legyen képes – figyelmét megosztani a saját és a többiek szólama közt, – saját szólamának szerepét önállóan felismerni, annak megfelelõen szólamát kiemelni vagy háttérbe helyezni, – figyelemmel kísérni az összhangzást is, – a tanár útmutatásainak megfelelõen hangképzésben, dinamikában, artikulációban stb. alkalmazkodni. – stílusosan játszani a tanult népzenei dialektus dallamait. A tanuló legyen tisztában – a játszott népzenei dialektus hangszeres, énekes népzenei anyagának jellegzetességeivel, – az együttjátszó hangszerek intonációs és egyéb jellemzõivel, – az akusztikus intonáció alapvetõ tudnivalóival. Az év végi vizsga javasolt anyaga – Két különbözõ karakterû és tempójú népdalokat tartalmazó összeállítás és egy táncfüzér, táncrend elõadása a tanév közben megismert népzenei tájak anyagából.

Source: https://magyarkozlony.hu/hivatalos-lapok/bf639a8e71b32950925d5fb0e4e9bf74c9366088/dokumentumok/a0e982309088c919fabefc5e5896dd35d59239d3/letoltes